Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A CIS egyik legfõbb jellemzõje, hogy a tagállam által kijelölt illetékes nemzeti hatóság (a 2005. évi XCIX. törvény 3. §-a alapján a Vám- és Pénzügyõrség) közvetlen adatbeviteli lehetõséggel rendelkezik. A nemzeti adatbázisban
Paragraph Index: 199

2006. júniusban a Customs JSA úgy döntött, hogy valamennyi tagállamban egységes adatvédelmi ellenõrzést kell tartani a CIS vonatkozásában. Az e célból, a Tanács Adatvédelmi Titkárság által összeállított kérdõív az OLAF-nál tett látogatás megállapításain alapul, s fõleg adatbiztonsági kérdéseket (eljárási rend és kötelezettségek, képzés, felhasználói jogosultság törlése, fizikai és környezeti biztonság, jelszóhasználat, a rendszerhasználat felügyelete és ellenõrzése, stb.) tartalmaz. A Customs JSA a konkrét kérdések megválaszolásán kívül az alábbiak vizsgálatát is javasolta: – az OLAF által kiadott különbözõ technikai és szervezési intézkedéseket tartalmazó dokumentumok adaptálása megtörtént-e, hatékonyan alkalmazhatók-e, beleértve az esetleges problémák feltárását is; – az OLAF meglátása szerint sok az olyan regisztrált felhasználó, aki sosem használta a rendszert. Az említett kérdõív megválaszolása érdekében felkerestük a Vám- és Pénzügyõrség Országos Parancsnokságát, ahol ízelítõt kaptunk a CIS felépítésérõl és mûködésérõl. A látogatás alapján megállapítottuk, hogy Magyarországon a CIS adta lehetõségek kihasználása nem teljes mértékû. A munkatársak meglátása szerint a tagországok nem töltik fel a rendszert naprakész adatokkal, mondván, úgysem sokan használják. Akik nem veszik igénybe a szolgáltatást, arra hivatkoznak, hogy a rendszer tartalma nem naprakész, s például sürgõs esetben a faxon történõ adatcsere gyorsabb, mint a CIS használata. Ennek ellenére a Vám- és Pénzügyõrség a munkatársak folyamatos oktatásával és tájékoztatással igyekszik a lehetõség jobb kiaknázását megteremteni. Az adatbázis elsõ pilléres részét azok a magyar szervek, amelyeknek a jogszabályi háttér lehetõvé tenné a hozzáférést, nem veszik igénybe, inkább a Vám- és Pénzügyõrségtõl kérnek adatszolgáltatást. A Vám- és Pénzügyõrség véleménye szerint a CIS használatának hatékonyságát „rontja”, hogy az egyes modulokhoz külön jelszóval lehet hozzáférni, ami egy-egy munkatárs esetében azt jelenti, hogy az általa igénybe vett adatbázisok miatt 8–10–15 jelszót is meg kell jegyeznie. Adatvédelmi ellenõrzési problémát jelent, hogy a CIS használatával kapcsolatos valamennyi (elsõ és harmadik pilléres) naplóadatot az OLAF kezeli és tárolja, így a jogszabályok alapján a nemzeti rendszer igénybevétele jogszerûségének vizsgálatára felhatalmazott adatvédelmi biztosnak az OLAF-tól kell kérnie az ellenõrzés alapját képezõ naplóadatokat. Ezen az sem segítene, ha az adatvédelmi biztos a CIS-hez közvetlenül hozzáférne, mivel a legmagasabb jogosultsági szint sem terjed ki a naplóadatokba történõ betekintésre. Az adatbiztonsági elõírások az OLAF elõírásainak figyelembevételével készültek, helyenként azonban a szigorúbb magyar szabályokat alkalmazzák. Europol, NEBEK 2006-ban új feladatként jelentkezett, hogy a nemzetközi bûnügyi információcsere, ezen belül az Európai Rendõrségi Hivatallal (Europol) folytatott együttmûködés adatvédelmi felügyelete az adatvédelmi biztoshoz került. Az uniós csatlakozási tárgyalások során, a bel- és igazságügyi fejezet keretében jelent meg feltételként az úgynevezett „egyablakos elv” jogi és szervezeti keretének megteremtése. Az „egyablakos elv” azt jelenti, hogy meghatározott feladatokat egy kijelölt központi hatóság lát el a tagállamban, amely a hazai koordináció mellett az uniós szervezettel való kapcsolattartásért is felelõs, azaz közvetítõ szerepet tölt be a hazai szervezetek és az uniós szervezet között. E mûködési elvet tartalmazza az Európai Rendõrségi Hivatal létrehozásáról szóló, 1995. július 26-án aláírt Egyezmény (Europol Egyezmény) is, amely szerint a hágai székhelyû Europol két vagy több tagállamot érintõ súlyos, nevesített bûncselekmények (terrorizmus, kábítószer- vagy embercsempészet, pénzmosás stb.) esetén – egyebek mellett – elemzési segítséget nyújt a tagoknak. Az elemzéshez szükséges adatokat és információkat a tagállamokban kijelölt nemzeti egységek gyûjtik össze a hazai nyomozó hatóságoktól, és továbbítják a kihelyezett összekötõknek. Az összekötõk feladata az információk Europolnak történõ átadása, illetve az Europol-elemzéshez (szakmai) segítség nyújtása. Az összekötõk feladata az is, hogy az Europoltól vagy más tagországtól érkezõ adatkérést a nemzeti egységnek megküldjék. Az „egyablakos elv”-nek való megfelelés céljából az Európai Unió bûnüldözési információs rendszere és a Nemzetközi Bûnügyi Rendõrség Szervezete keretében megvalósuló együttmûködésrõl és információcserérõl szóló 1999. évi LIV. törvény hozta létre az Országos Rendõr-fõkapitányság szervezetében a Nemzetközi Bûnügyi Együttmûködési Központot (NEBEK). A törvény hatálya kiterjed az Europollal, az Interpollal, a Schengeni Információs Rendszerben (SIS), az Európai Csalásellenes Hivatallal (OLAF), valamint a két- és többoldalú nemzetközi szerzõdések keretében vagy az európai közösségi jogi normák alapján megvalósuló bûnügyi együttmûködésre és információcserére, továbbá meghatározza a NEBEK feladatait és az adat- és információcsere hazai szereplõkre vonatkozó szabályait. A NEBEK a törvényben meghatározott teljes hatáskörû mûködését csak 2002. januárban kezdte meg. A törvény eredetileg tartalmazta a NEBEK adatkezelése és adattovábbítása tekintetében a független adatvédelmi ellenõrzés „intézményrendszerét” is, amelyet a Belügyminisztériumban 2002. áprilisi hatállyal létrehozott önálló osztály testesített meg. Késõbb, 2001. december 25-i hatállyal, a Magyar Köztársaság és az Európai Rendõrségi Hivatal között Budapesten, 2001. október 4-én aláírt Együttmûködési Megállapodás kihirdetésérõl szóló 2001. évi LXXXIX. tör- 2007/67/II. szám vény csak az Europollal folytatott adatcserére korlátozta az adatvédelmi ellenõrzést úgy, hogy az elõbb említett önálló osztályt még létre sem hozták.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes